Το τσίμπημα της καρφίτσας

Περίληψη της πλοκής

Η Αρλίνα είναι μια πολύ όμορφη πρώην ηθοποιός και επιρρεπής στο φλερτ νεαρή γυναίκα με πολλούς άνδρες να ελκύονται από αυτήν. Πηγαίνει στο Ξενοδοχείο Τζόλλυ Ρότζερ με τον σύζυγο και την κόρη του, Κέννεθ και Λίντα Μάρσαλλ. Η Λίντα Μάρσαλλ, ένα δεκαεξάχρονο κορίτσι, αντιπαθεί την μητριά της πάρα πολύ. Η Αρλίνα φλερτάρει στο ξενοδοχείο με ένα όμορφο άνδρα ονόματι Πάτρικ Ρέντφερν που είναι ξετρελαμένος μαζί της. Αυτό κάνει την σύζυγο του Κριστίν Ρέντφερν, μια μορφωμένη δασκάλα σχολείου, ζηλόφθονη και πληγωμένη. Επίσης στο ξενοδοχείο μένουν ο διάσημος ντετέκτιβ Ηρακλής Πουαρό, η ενδυματολόγος και παιδική φίλη του Κέννεθ Ρόζμουντ Ντάρνλεϋ, οι Αμερικανοί Οντίλ και Κάρρι Γκάρντενερ, ο συνταξιούχος Μέιτζορ Μπάρρυ, ο χυδαίος Χόρας Μπλαττ, ο εφημέριος Στίβεν Λέιν και η γεροντοκόρη Έμιλυ Μπρούστερ.
Νωρίς το πρωί του φόνου,η Κριστίν βλέπει τη Λίντα κατά λάθος να ρίχνει ένα δέμα, που αποκαλύπτει μερικά κεριά. Η Κριστίν ζητά από την Λίντα να έρθει στον Κόλπο του Γλάρου μαζί της. Το ίδιο πρωινό, η Αρλίνα βγαίνει με ένα θαλάσσιο ποδήλατο (ένα είδος σκάφους) και ζητά από τον Πουαρό να μην πει σε κανέναν που πηγαίνει. Στο μυαλό του Πουαρό η Αρλίνα πάει να συναντήσει τον Πάτρικ Ρέντφερν, αλλά αποδεικνύεται λάθος όταν ο Πάτρικ τον ρωτά αν έχει δει την Αρλίνα.
Ο Πάτρικ Ρέντφερν ζητά από την Έμιλυ Μπριοπύστερ να τον συνοδεύσει σε μια εκδρομούλα με μηχανοκίνητο σκάφος. Ουσιαστικά φθάνουν στο Pixy Cove και βρίσκουν ένα πτώμα να κείται εκεί, με τεντωμένα χέρια και το πρόσωπο κρυμμένο με ένα καπέλο. Είναι το στραγγαλισμένο σώμα της Αρλίνα, που δολοφονήθηκε στις 12 παρά τέταρτο.
Όταν αρχίζουν να ανακρίνουν τους ανθρώπους, ο Κένεθ Μάρσαλλ λέει ότι ήταν στο δωμάτιο του δακτυλογραφώντας γράμματα την ώρα του φόνου. Η Λίντα ψεύδεται ότι συμπαθούσε την μητριά της. Επίσης ισχυρίζεται ότι αυτή και η Κριστίν πήγαν στον Όρμο του Γλάρου (Gull Cove) περίπου στις 10:30 και ότι επέστρεψε στο ξενοδοχείο περίπου στις 12 παρά τέταρτο, το οποίο θα σήμαινε ότι ήταν αδύνατο γι' αυτήν να έχει διαπράξει τον φόνο , επειδή ο φόνος διαπράχθηκς ακριβώς στις 12 παρά τέταρτο. Οι Γκέρντενερ ήταν με τον Ηρακλή Πουαρό την ώρα το φόνου και γι'αυτό υπεράνω υποψίας. Η Ρόζαμπουντ Ντάρνλεϊ ισχυρίζεται ότι πήγε στο Sunny Ledge (άνωθεν του Όρμου της Νεράϊδας (Pixy Cove) για να διαβάσει ένα βιβλίο. Λέει ότι δεν είδε κανένα επειδή συγκεντρωνόταν στο διάβασμα αλλά ενώ η Έμιλυ και ο Πάτρικ ήταν σε μια βάρκα, την είδαν εκεί. Όσο για το υπόλοιπο της ομάδας, ο Στίβεν Λέϊν και ο ταγματάρχης Μπάρρυ πήγε έξω και ο Χόρας Μπλατ σάλπαρε. Η Κριστίν, η Ρόζαμουντ, ο Κέννεθ και ο κ. Γκάρντενερ όλοι πήγαν να παίξουν τένις το μεσημέρι.
Εν τω μεταξύ, ο Πουαρό ρωτά την καμαριέρα, την Γκλάντυς Νάρρακοτ αν έχει παρατηρήσει αν έλειπε ένα μπουκάλι. Ρωτά αυτό επειδή νωρίτερα την ημέρα του φόνου η Έμιλυ Μπριούστερ τους είπε ότι είχε σχεδόν χτυπηθεί από μια πεταμένη μποτίλια. Η καμαριέρα δεν παρατήρησε ότι ένα μπουκάλι έλειπε, αλλά σημειώνει κάτι άλλο που φαινόταν παράξενο· κάποιος γέμισε την μπανιέρα το μεσημέρι. Ο Πουαρό λέει ότι το μπάνιο δεν ήταν σημαντικό αλλά το μπουκάλι ήταν πολύ σημαντικό. Η καμαριέρα επίσης άκουσε τον Κέννεθ Μάρσαλ να δακτυλογραφεί στο δωμάτιο του, επιβεβαιώνοντας την ιστορία του Κέννεθ και αποκαθαίροντας τον από τις υποψίες.